У свае 50 з хвосцікам яна выглядае, нібы дзяўчына. Стройная, энергічная, вясёлая, з чароўным бляскам у вачах. Тлумачыць такі знешні выгляд станам душы. У яе ўсё складваецца добра. Побач сястра, брат, маці. Сын, які застаўся ў Асіповічах у бацькоўскай кватэры, жыве з сям’ёй дружна. Яна атрымала дом у Несцераўшчыне. Падвяла ваду ў хату. Працай задаволена. Ідзе на ферму з радасцю. Дома зімой адпачывае ля тэлевізара, а з вясны да восені – на агародзе. Ён у яе невялікі, для душы.